John de Lancie

John Sherwood de Lancie, Jr., ch'est un acteu pi un producteu améritchain, né l' 20 ed marche 1948 à Philadelphie, in Pennsylvanie (Étots-Unis).

 Biografie 
De Lancie est connu pour avoér jué ch' role dech parsonnage Q dins diférintes séries Star Trek. Sin père étoait ch' musichien John de Lancie (1921-2002).

Il o erchu un diagnostic ed dislexie dins sin infance pi, à che tite, o luté conte des dificultés ed lecture tout ach long d'ses innées scoloaires. N'sachant réellemint lire qu'à l'ache d'12 ans. Un d'ses professeus o ercommandé à ses parints ed l'incourager à invisager eune carrière d'acteu. Il o comminché à juer vers l'ache d'14 ans, jouant dins eune produccion ed lycée alintour d' "Henry V" ed William Shakespeare. De Lancie o insuite étudié ch' téïate à l' Kent State University (il étoait présint lorse del fusillade d' Kent State l' 4 d'moai 1970) pi o obtenu eune borse à Juilliard. Il o jué dins d'nombeuses produccions schéniques, participant à des ingagemints tels eq l'American Shakespeare Festival pi ch' Mark Taper Forum, tout in établissant eune carrière réussie dins l'chinéma pi chele télévision.

De Lancie est marié à Marnie Mosiman pi ch' couple o deus fiu Keegan (né in 1984) et pi Owen (né in 1987).

De Lancie est un marin éspériminté, passant dech timps dseur l'ochéan Pachifike, che qui, chelon li, "implique parfoés des éspéryinces très terrifiantes".

Il est ami ed londgue date aveuc Kate Mulgrew, anchienne ed Star Trek. Il est égalemint très amis aveuc Richard Dean Anderson (MacGyver pi ed Stargate SG-1). Ils ont jué insimbe dins des épisodes des deus séries, inchi eq dins l' série télévisée Legend d'1995.
Catégorie:Acteu anméritchin